Ieslodzījuma vietu pārvaldes

iepirkuma

**„Bruņojuma iegāde”**

(iepirkuma identifikācijas numurs IeVP 2017/10)

Piedāvājumu vērtēšanas protokols Nr. 2017/10/3

Rīgā 2017. gada 17. februārī

Ar Ieslodzījuma vietu pārvaldes (turpmāk – Pārvalde) priekšnieka 2017. gada 2. janvāra rīkojumu Nr.2 „Par iepirkumu komisijas izveidošanu” izveidotās iepirkumu komisijas (turpmāk – Iepirkumu komisija) iepirkuma „Bruņojuma iegāde” (identifikācijas Nr. IeVP 2017/10) (turpmāk – Iepirkums) sēdē plkst.11.20, Stabu ielā 89, Rīgā, 314. kabinetā, piedalās:

**Iepirkumu komisijas priekšsēdētāja:** Pārvaldes priekšnieka vietniece majore Tatjana Trocka **Iepirkumu komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova

**Iepirkumu komisijas locekļi:**

Pārvaldes centrālā aparāta Finanšu vadības un kontroles daļas vadītāja kapteine Inesa Mališeva

Pārvaldes centrālā aparāta Nodrošinājuma daļas ugunsdrošības un civilās aizsardzības tehniķis Gints Bogdanovs

Bez balsstiesībām pieaicinātais eksperts Pārvaldes centrālā aparāta Apsardzes daļas galvenais inspektors pulkvežleitnants Oļegs Smirnovs.

**Iepirkuma priekšmets un īss tā apraksts**:

„Bruņojuma iegāde.”

**Izvēles kritērijs:**

„Par Pretendenta piedāvājuma izvēles kritēriju tiek noteikts **piedāvājums ar viszemāko nosacīto līgumcenu par Iepirkuma priekšmetu kopā, kurā iekļautas visu norādīto risku apdrošināšanas izmaksas, kas atbilst Nolikumā minētajām prasībām un Tehniskajai specifikācijai**.”

**Sēdi vada:** Pārvaldes priekšnieka vietniece majore Tatjana Trocka.

**Sēdes gaita:**

T. Trocka nosauc piedāvājumu iesniegušo pretendentu:

|  |  |  |  |
| --- | --- | --- | --- |
| Pretendenta  nosaukums un reģistrācijas Nr. | Pretendenta juridiskā  adrese | Pretendenta piedāvājuma saņemšanas datums un laiks | Piedāvājuma reģistrācijas Nr. |
| SIA „ZOMMERS”, reģistrācijas Nr.40003289047 | Krišjāņa Barona iela 31, Rīga, LV-1011 | 2017. gada 15. februāris, plkst.15.22 | 2620 |

M. Vekmanis informē par Iepirkuma nolikumā (turpmāk – Nolikums) noteiktajām pretendenta kvalifikācijas prasībām un iesniedzamajiem dokumentiem:

|  |  |
| --- | --- |
| Nolikuma apakšpunkta Nr. | Nolikuma prasības |
| 4.1.1. | **apliecinājums**, ka piedāvātās preces kvalitāte un kvantitāte atbilst Nolikuma 1. pielikumā norādītajām prasībām, un pretendenta piedāvātajai produkcijai ir kvalitātes kontroles institūcijas (kuras kompetence ir atzīta) izsniegts sertifikāts, kas apliecina preces atbilstību noteiktām Tehniskajām specifikācijām vai standartiem. |
| 4.1.2. | **apliecinājums,** ka pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un tam ir tiesības veikt komercdarbību preču piegādes jomā (atbilstoši Iepirkuma priekšmetam). |
| 4.1.3. | atbilstošas valsts institūcijas izdotas **speciālas atļaujas (licences) kopija** (kas atbilst spēkā esošiem normatīvajiem aktiem un atbilst Iepirkuma priekšmetam). |
| 4.1.4. | **apliecinājums,** ka pretendents darbojas Nolikuma 1.3.punktā norādītājā preču tirdzniecībasjomā vismaz 3 (trīs) Iepirkuma priekšmetam atbilstošu līgumu izpildē juridiskām personām, personām, kas nav juridiskas personas (piemēram, personālsabiedrībām) un/vai valsts pārvaldes iestādēm. Par Iepirkuma priekšmetam atbilstošu līgumu tiks uzskatīts tāds līgums, kura ietvaros gada laikā ir izpildīts tāds preču piegādes apjoms, kas nav mazāks par Tehniskajā specifikācijā norādīto preču piegādes apjomu (apliecinājumā jānorāda līguma apjoms un preču saņēmēja kontaktpersonas kontaktinformācija). |
| 4.1.5. | Pretendentam **jāiesniedz atsauksmes** no Nolikuma 4.1.4.apakšpunktā minēto preču saņēmējiem. Atsauksmēs jābūt norādei vai līgums tika izpildīts noteiktajā termiņā un kvalitatīvi. |
| 4.1.6. | apliecinājums un dokumentālais pierādījums, ka pretendents var nodrošināt Pasūtītājam iespēju sniegt iegādātās preces garantijas nosacījumus. |

M. Vekmanis ziņo par pretendentu iesniegto piedāvājumu atbilstību Nolikuma kvalifikācijas prasībām.

|  |  |
| --- | --- |
| Nolikuma apakšpunkta Nr. | SIA „ZOMMERS” |
| 4.1.1. | Ir iesniegts/atbilst |
| 4.1.2. | Ir iesniegts/atbilst |
| 4.1.3. | Ir iesniegts/atbilst |
| 4.1.4. | Ir iesniegts/atbilst |
| 4.1.5. | Ir iesniegts/atbilst |

O. Smirnovs informē par Nolikumā noteiktajiem Tehniskās specifikācijas nosacījumiem un ziņo, ka pretendenta SIA „ZOMMERS iesniegtais tehniskais piedāvājums atbilst Nolikuma Tehniskās specifikācijas prasībām.

N. Gruzdova ziņo, ka pretendenta piedāvājums ir pareizi noformēts un atbilst Nolikuma prasībām.

I. Mališeva nosauc pretendenta finanšu piedāvājumu:

|  |  |
| --- | --- |
| Pretendents | 1 vienības cena, EUR bez PVN (piedāvājuma izvēles kritērijs) |
| SIA „ZOMMERS”,  reģistrācijas Nr.40003289047 | 1 990,00 |

N. Gruzdova informē, ka, ņemot vērā, ka Iepirkumam ir iesniegts tikai viens piedāvājums un piedāvājuma izvēles kritērijs ir – viszemākā nosacītā līgumcena par Iepirkuma priekšmetu kopā, kurā iekļautas visu norādīto risku apdrošināšanas izmaksas, kas atbilst Nolikumā minētajām prasībām un Tehniskajai specifikācijai, līguma slēgšanas tiesības būtu piešķiramas:

SIA „ZOMMERS”, reģistrācijas Nr.40003289047, juridiskā adrese: Krišjāņa Barona iela 31, Rīga, LV-1011.

Atbilstoši Publisko iepirkumu likuma (turpmāk – Likums) 8.2 panta devītās daļas nosacījumiem pēc piedāvājumu iesniegšanas termiņa beigām iepirkuma komisija izvērtē iesniegtos piedāvājumus un izvēlas vienu vai vairākus piedāvājumus. Iepirkuma komisija par uzvarētāju iepirkumā atzīst pretendentu, kurš izraudzīts atbilstoši noteiktajām prasībām un kritērijiem un nav izslēdzams no dalības iepirkumā saskaņā ar Likuma 8.2 panta piekto daļu.

Atbilstoši Likuma 8.2 panta septītās daļas nosacījumiem pasūtītājs, izmantojot Ministru kabineta noteikto informācijas sistēmu – pārbauda un saņem informāciju par pretendentu.

Saskaņā ar E-izziņu sistēmas datubāzes saņemto informāciju pretendentam SIA „ZOMMERS”, reģistrācijas Nr.40003289047:

– nav nodokļu (nodevu) parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150,00 EUR (viens simts piecdesmit *euro* un nulle *euro* centi);

– nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, nav uzsākta tiesvedība par tā bankrotu, nav likvidācijas.

**Iepirkumu komisijas lēmums:**

1. Par Pārvaldes rīkotā Iepirkuma uzvarētāju atzīt un līguma slēgšanas tiesības piešķirt SIA „ZOMMERS”, reģistrācijas Nr.40003289047, juridiskā adrese: Krišjāņa Barona iela 31, Rīga, LV-1011.

2. Saskaņā ar Likuma 8.2 panta desmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

3. Atbilstoši Pārvaldes 2013. gada 6. marta iekšējiem noteikumiem Nr. 1/13.1–n.–5 „Publisko iepirkumu organizēšanas kārtība Ieslodzījuma vietu pārvaldē” un ievērojot Likumā noteiktos termiņus līguma noslēgšanai, uzdot Pārvaldes centrālā aparāta Iepirkumu daļai koordinēt līguma noslēgšanu ar Iepirkumu komisijas lēmuma 1.punktā minēto pretendentu.

4. Saskaņā ar Likuma 8.2 panta divpadsmito daļu ne vēlāk kā 5 (piecas) darbdienas pēc līguma noslēgšanas publicēt informatīvu paziņojumu Iepirkumu uzraudzības biroja mājas lapā par noslēgto līgumu.

Piedāvājumu vērtēšanas sēde tiek slēgta plkst.11.55.

Iepirkumu komisijas priekšsēdētāja: T. Trocka

Iepirkumu komisijas priekšsēdētāja vietniece: N. Gruzdova

Iepirkumu komisijas locekļi: I. Mališeva

G. Bogdanovs

Bez balsstiesībām: O. Smirnovs